# Motorsport

En Unimog under Dakar-løpet i 2006
**Motorsport** er all motorisert sportsvirksomhet, det vil si bilsport, motorsykkelsport, snøskutersport, motorbåtsport og motorflysport.

Det er to typer løp, de som kjører rundt en løype eller bane flere ganger som for eksempel Formel 1 og de som starter et sted og følger en løype til et annet som for eksempel Rally Dakar løpene. Disse løpene kan være i flere etapper.

## Historie

Vinneren av det første billøpet i 1894, en dampdrevet De dion-bouton
En 3 hk Peugeot kom på andreplass i det første billøpet og var beste bensindrevet bil
Det første løpet ble arrangert av en fransk avis, *Le Petit Journal,* i 1894, det gikk fra Paris til Rouen og tilbake. Den raskeste bilen var en dampdrevet De dion-bouton kjørt av Jules-Albert de Dion og på andreplass kom den raskeste bensindrevne bilen en Peugeot kjørt av Albert Lemaître.

Etter at billøp på åpne veier ble forbudt måtte man begynne å kjøre på lukkede baner. Aspendale Racecourse i Australia var verdens første spesialbygde motorsportbane og første løp ble arrangert i 1906.

## Bilsport

Formel 4, Martinius Stenshorne
*Utdypende artikkel: Bilsport*

Rally, Oliver Solberg
Baneløp kan være rundbaneløp hvor man kjører et bestemt antall runder eller utholdenhetsløp hvor man kjører flest mulig runder innen en tidsgrense som for eksempel 24-timersløpet i Le Mans. Banene kan være faste baneanlegg eller gatebaner. Bilene kan variere fra ombygde personbiler til spesialbygde formelbiler. Racing er blant de mest betydningsfulle typene bilsport, siden det er her de fleste bilprodusentene konkurrerer på verdensbasis. Man har også Dragracing hvor man på en rett bane fra stående start kjører så raskt som mulig. I USA er ovalbaneløp som NASCAR meget populære.

Det foregår også billøp i terrenget eller på avstengte veier, Rally blir oftest kjørt på avstengte veier.

Det er ikke bare spesialbyggede biler og ombygde personbiler som benyttes i bilsport men også buggyer, traktorer, gressklippere, picuper og lastebiler blir bygget om for løp. Lastebiler har egen klasse i Rally Dakar og kjøres på bane i Truck racing.

## Motorsykkelsport

Rally Dakar
*Utdypende artikkel: Motorsykkelsport*

I motorsykkelsport er som i bilsport de fleste grenene løp på bane. Roadracing kjøres på asfaltbaner men det kjøres også løp på grus (speedway og motocross), is (Isracing) eller i terrenget (enduro). Det arrangeres ferdighets løp som trial og også utholdenhetsløp for motorsykler. En nyere sport for motorsykkel er supermotard som er en kombinasjon av motocross og roadracing.

## Båtsport

Offshore racing
*Utdypende artikkel: Båtsport*

Motorbåter brukes til å konkurrere i både i innsjøer og til sjøs. Der er tre konkurransegrener: offshore racing, rundbane og vannjet. Offshore kjøres på åpent hav mellom to punkter og med store V-skrogsbåter eller katamaran båter med kraftige motorer på opptil 750 hk og en toppfart på over 90 knop.

Rundbane kjøres med mindre båter i forskjellige motor-klasser og skrogtyper. Ofte på innsjøer men også på elver eller i indre havner.

Vannjet deles inn i to hovedtyper, jetski (ståjet) og runaboat (sittejet) og kjøres på rundbaner med røde (høyresving) og gule (venstresvinger) rundingsbøyer.

## Flysport

Luftkappløp
*Utdypende artikkel: Aerobatikk*

Aerobatikk er presisjonsflyging som innebærer en rekke øvelser/ manøvre som kan flyes av motorfly eller helikopter i konkurranser eller under oppvisning.

Luftkappløp er konkurrerer over en fast bane, hvor vinneren enten flyr på korteste tid, den som fullfører med flest poeng, eller som kommer nærmest en tidligere estimert tid.

## I Norge

Rallycross, Petter Solberg
**Motorsport** i Norge styres av to forbund. Norges Bilsportforbund for bilsport og Norges Motorsportforbund for resten. Norsk bilsport har i alle disse årene vært, og er fortsatt, organisert gjennom Det internasjonale bilsportforbundet (FIA), KNA startet dette og senere kom NAF og NMK med i 1932 MA. Nevnden for Automobilsport kom i 1932, mens man i 1984 tok man navnet Norges Bilsportforbund. KNA sammen med NAF har i dag en bemyndigelse fra FIA til å håndheve internasjonale regler for Touring delen med bil i Norge. NAF gikk ut fra bilsportforbundet i 2016 med virkning fra og med 2017.

Offshore racing, Tom Barry-Cotter og Pål Virik Nilsen
Motorsykkelsporten startet i 1916 da Norsk Motorcycle-Club ble stiftet. Dette skiftet etter hvert navn til Norsk Motor Klubb da avdelingene og ønske å bedrive bilsport. NMK søkte i 1977 om å få motorsykkelsporten inn i Idrettsforbundet og NMK stiftet da sammen med de andre motorsykkelklubbene Norges Motorsykkelforbund. I 2001 ble Motorsykkelforbundet slått sammen med Båtsportforbundet, og man fikk dagens Motorsportsforbund.

## Grener

### Bil

Truck racing
Formel 1
*Utdypende artikkel: Bilsport*

* Asfaltracing
* Bakkeløp
* Bilcross
* Crosskart
* Dragracing
* Drifting
* Extreme E
* Formel 1
* Formel E
* Gokart
* Isracing
* Offroad
* Rally
* Rallycross
* Standardbil
* Truck racing

### Motorsykkel

Truck trail
NASCAR
*Utdypende artikkel: Motorsykkelsport*

* Dragbike
* Enduro
* Freestyle Motocross
* Isracing
* Motocross
* Ovalbane-racing
* Pocketbike
* Roadracing
* Supermotard
* Speedway
* Trial

### Traktor

* Traktortrekking

### Båt

*Utdypende artikkel: Båtsport*

* Offshore
* Vannscooter
* Rundbane

### Snøskuter

*Utdypende artikkel: Snøskuter*

* Bakkeløp
* Skutercross
* Enduro
* Dragracing

## Konkurranser

* 24-timersløpet på Le Mans – 24 timers billøp i Frankrike
* 24-timersløpet på Nurburgring – 24 timers billøp i Tyskland med over 200 biler
* Baja 1000 – Offroad-løp for biler og motorsykler i Mexico
* Daytona 500 – NASCARløp med 200-runder i Florida
* Europa Truck Trial – Terrengkjøringskonkurranser for tunge kjøretøyer
* Formel 1 – Konkurranser på asfaltbaner med tilnærmet like formelbiler konstruert etter FIAs regelverk
* Gatebil Scandinavian Drift Series **–** Drifing-seri som arrangeres i Sverige og Norge, serien består av 4 runder og er en av de største begivenhetene i Nord-Europa
* Indianapolis 500 – Formelbilløp som arrangeres i Indiana
* IndyCar Series – Amerikansk racingklasse for formelbiler og det høyeste nivået innen formelbilracing i USA
* Isle of Man TT – Motorsykkelløp kjørt på veiene på øya Man
* Mobil 1 Twelve Hours of Sebring – 12 timers formelbilløp i Florida
* Monaco Grand Prix – Formel 1-løp som arrangeres på en smal bane i gatene i byen Monaco
* Monte Carlo Rally **–** Rallykonkurranse som arrangeres langs den franske rivieraen i fyrstedømmet Monaco og sørøst-Frankrike
* MotoGP – VM-klassen i roadracing
* NASCAR – Den største motorsportarrangøren i USA
* Pikes Peak Hill Climb **–** Bakkeløp for biler og motorsykkeler som arrangeres gjennom 156 svinger opp 1 440 høydemeter til toppen av Pikes Peak
* Rainforest Challenge – Terrengkjøringskonkurranser for terrengkjøretøy i Malaysia
* RallyX Nordic – Rallycross-serie som arrangeres i Norden, serien består av flere løp som arrangeres i forskjellige land, og det konkurreres i flere klasser
* Rally Paris–Dakar – Offroad-løp, en av de mest utfordrende rallykonkurransene i verden, for biler, lastebiler og motorsykler, det finner sted hvert år i forskjellige land
* SCCA Pro Rally Championship – Rallymesterskap i USA
* World Rally Championship – Rally verdensmesterskapet består av en rekke enkeltløp
* World Touring Car Championship – Internasjonalt standardbil mesterskap

## Racerbaner

*Utdypende artikkel: Racerbane*

### Norske baner

*Se også: Liste over racerbaner i Norge*
* Arctic Circle Raceway i Nordland, for motorsykkel og også for bilsport
* Eikås motorsportsenter i Vestland, for mange typer motorsport som bilcross, gokart og dragracing
* Grenland motorsportsenter i Telemark, for rallycross, motocross, bilcross, drifting, ATV, offroad, trail, og enduro
* Hitra motorsportssenter i Trøndelag, for bilcross, rallycross og crosskart
* Lånkebanen i Trøndelag, for rallycross, gokart og roadracing
* Motorcenter Norway i Rogaland, for bil, motorsykkel, gokart, dragracing og offroad
* Rudskogen i Østfold, er utnevnt til nasjonalt motorsportssenter og har en asfaltbane for bilsport, gokart og motorsykkel
* Rugslandsbanen i Agder, for bilcross og rallycrossbane
* Vålerbanen i Innlandet, for gokart, bil, motorsykkel og et trafikktreningsanlegget

### Svenske baner

Noen utvalgte svenske baner:

* Anderstorp Raceway
* Karlskoga Motorstadion
* Mantorp Park

### Danske baner

Noen utvalgte danske baner:

* FDM Jyllandsringen

* Padborg Park
* Ring Djursland
* Roskilde Ring

### Noen kjente racerbaner

* Italia, Autodromo Nazionale di Monza
* Frankrike, Circuit de la Sarthe
* Monaco, Circuit de Monaco
* Belgia, Circuit de Spa-Francorchamps
* USA, Indianapolis Motor Speedway
* Tyskland, Nürburgring
* Storbritannia, Silverstone Circuit

## Fartsrekorder

I tillegg til ulike konkurranser, omfattes også fartsrekord generelt som motorsport og administreres av de samme organisasjonene. I fartsrekordforsøkene er målet å tilbakelegge en spesifisert distanse med høyest mulig hastighet. For korte enveisforsøk kreves to kjøringer i motsatte retninger, disse må gjennomføres innen en time.

**Rekkorder: For bil er den for øyeblikket (i 2023) holdt av ThrustSSC, som oppnådde en gjennomsnittlig toppfart på 1227,985 km/t
* For båtsport er den for øyeblikket (i 2023) holdt av Spirit of Australia, som oppnådde en gjennomsnittlig toppfart på 511,11 km/t
* For lastebil er den for øyeblikket (i 2023) på 1000 meter med stillestående start av The Iron Knight (Volvo Trucks) med en gjennomsnittshastighet på 169 km/t og en tid på 21,29 sekunder
* For traktor er den for øyeblikket (i 2023) holdt av JCB Fastrac, som oppnådde en toppfart på 166 km/t
* For gressklipper er den for øyeblikket (i 2023) holdt av Honda Mean Mower, som oppnådde en toppfart på 187,6 km/t

## Referanser

## Eksterne lenker

* Norges Bilsportforbund (NBF)
* Norges Motorsportforbund (NMF)
* Fédération Internationale de l'Automobile (FIA)
* Norsk Motor Klubb (NMK)
* Kongelig Norsk Automobilforbund (KNA Bilsport)
* Frittstående Motorsportklubber (FMK)
* Norsk Automobil Forbund (NAF Motorsport) NAF gikk ut fra bilsportforbundet i 2016 med virkning fra og med 2017.
* Motorposten - nyheter, bilder, resultater og video